Образац 12

ЈАВНО КОМУНАЛНО ПРЕДУЗЕЋЕ „7. ОКТОБАР“

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2018. до 31.12.2018. године

НОВИ КНЕЖЕВАЦ 29.01.2019.

**I ОСНОВНИ СТАТУСНИ ПОДАЦИ**

Пословно име: ЈКП “7. ОКТОБАР“

Седиште: Нови Кнежевац, Карађорђева 49

Претежна делатност: сакупљање, пречишћавање и дистрибуција воде

МБ: 08128260

ПИБ: 101460125

Надлежно министарство: Министарство привреде, Министарство финансија, Министарство за рад, запошљавање, борачка и социјална питања.

Делатности јавног предузећа су: снабдевање водом за пиће, одвођење и пречишћавање отпадних вода, изношење и депоновање комуналног отпада, одржавање чистоће, одржавање јавних зелених површина, управљање пијацама, управљање гробљима, дистрибуција гаса на територији општине Нови Кнежевац.

Годишњи програм пословања: Решење о давању сагласности на Програм пословања бр. I-020-136/2017, дана 15.12.2017. године.

Решење о давању сагласности на измене и дпоуне Програма пословања бр. I-00-020-24/2018-3, дана 04.05.2018. године.

Решење о давању сагласности на измене и допуне Програма пословања бр. I-00-020-93/2018, дана 31.10.2018. године.

**II ОБРАЗЛОЖЕЊЕ ПОСЛОВАЊА**

ЈКП „7. Октобар“ је на дан 31.12.2018. године имало веће приходе у односу на трошкове, што је резултирало исказивањем позитивног финасијског резултата у износу од 18.381.318,97 динара.

1. БИЛАНС УСПЕХА

 -у хиљадама динара-

Врсте прихода /расхода Приходи Расходи Добитак

Пословни 131.969 115.404 16.565

Финансијски 1.028 25 1.003

Усклађивање вредности ост. имовине 1.646 1.646

Остали 794 1.285 (491)

Укупно 135.437 116.714 18.723

Порески расход периода (порез на добит) (341)

**Нето добитак 18.382**

**Пословни приходи**

Назив -у хиљадама динара-

Приходи од продаје природног гаса 42.514

Приходи од продаје секундрних сировина 17

**Укупни приходи од продаје 42.531**

Приходи од продаје воде и одвођења отпадних вода 31.741

Приходи од водоинсталатерских услуга 905

Проходи од фиксне накнаде за водомере 2.478

Приходи од изношења смећа 17.786

Приходи од одржавања чистоће и осветљ. у ст. зградамa 1.903

Приходи од одржавања зеленила и чистоће 12.789

Приходи од пијачарине 688

Приходи од погребних услуга 1.328

Приходи од услуга дистрибуције гаса 3.833

Приходи од грађевинских услуга 4.341

**Укупно приходи од продаје произв. и услуга 77.792**

Приходи од продаје воде и одвођења отпадних вода исказани у износу 31.741 хиљада динара представљају најзначајније приходе исказане у оквиру прихода од продаје производа и услуга на домаћем тржишту (41%), који су настали обављањем основне делатности Предузећа.

Пословни приходи за период од 01.01 до 31.12.2018. године исказани у износу 131.969 хиљада динара су остварени са 100% у односу на планиране.

**Пословни расходи** -у хиљадама динара-

Набавна вредност продатог природног гаса 34.381

Приходи од активирања учинака (617)

Трошкови материјала и резервних делова 6.886

Трошкови горива и енергије 9.414

Трошкови зарада, накнада зарада и остали лични расходи 44.170

Трошкови производних услуга 8.724

Трошкови амортизације 3.956

Трошкови резервисања за отпремнине 256

Нематеријални трошкови 8.234

**Укупно пословни расходи 115.404**

Остварени пословни расходи исказани у износу 115.404 хиљада динара у оквиру предвиђених Програмом пословања и остварени су са 90%. Код трошкова меријала је проценат реализације 74% односно исказани су мање за 2.458 хиљада динара. Код нематеријалних трошкова проценат реализације је 76% односно остварене су за 2.571 хиљада динара у мањем износу. Трошкови набавке природног гаса су остварени са 106%, односно већи су од планираног износа за 1.861 хиљада динара.

Остали приходи износе 794 хиљада динара, од тога приходи од наплате штете од осигурања износе 537 хиљ. динара, приходи од смањења обавеза по основу количинског рабата 71 хиљ. динара, приходи по основу фактурисаног истицања гаса 105 хиљада динара и приходи по осталим основама 81 хиљада динара.

Остали расходи износе 1.285 хиљада динара, а од тога 315 хиљада динара односи се на трошкове директног отписа потраживања, 945 хиљада динара трошкови резервисања за судске спорове и остало 25 хиљада динара.

2. БИЛАНС СТАЊА

 у (000) динара

|  |  |  |  |  |
| --- | --- | --- | --- | --- |
|  ОПИС | Земљиште | Грађевинскиобјекти | Постројења иОпрема | Укупнонекретнине,постројења и опрема |
| Набавна вредност |  |  |  |  |
| Стање 01.01.2018.године |   2.284 | 85.595 |  37.001 | 124.880 |
| Нове набавке |  37 |  38 |  11.835 |  11.910 |
| Продаја |  |  - |  ( 41) |  ( 41) |
| Расходовање (отпис) |  |  - |   |  |
| Стање 31.12.2018.године |  2.321 |  85.633 |  48.795 | 136.749 |
| Исправка вредности |  |  |  |  |
| Стање 01.01.2018. године |  - |   55.209  |  23.231 | 78.440 |
| Продаја |  |  |  ( 23) | (23) |
| Амортизација |  |  1.252  |  2.692 |  3.944 |
| Расходовање (отпис) |  |  |  |  |
| Стање 31.12.2018. године |  | 56.461  |  25.900 |  82.361 |
| Садашња вредност 31.12.2018. године |  2.321 |  29.172 |  22.895  | 54.388 |

Некретнине, постројења и опрема на дан 31.12.2018. исказане у износу 54.388 хиљада динара.

Залихе су исказане у износу 2.095 хиљ. динара и односе се на залихе материјала, резервних делова за одржавање водоводне и гасне дистрибутивне мреже, моторних возила и радних машина у износу 1.957 хиљ. динара, а залихе горива и мазива исказане су у износу 138 хиљада динара.

Потраживања по основу продаје:

Назив -у хиљадама динара-

Купци у земљи – правна лица 11.937

Потраживања од купаца-физичка лица 24.172

Исправка вредности потраж. од продаје (правна лица) (6.022)

Исправка вредности потраж. од продаје (физичка лица) (4.721)

Укупно 25.366

Назив - у хиљадама динара-

Потраживања за затезну камату 1.409

Потраживања од запослених (зајам и остало) 85

Потраживања од дужника за трошкове приватног извршитеља 595

Потраживања за накнаде зарада које се рефунд.-боловање 61

Исправка вредности потраживања за камату (1.310)

Укупно 840

Укупна актива исказана на дан 31.12.2018. године износи 103.589 хиљадa динара и у оквиру је планираног износа 109%.

Капитал

Назив - у хиљадама динара -

Основни (државни) капитал 17.263

Резерве 12.103

Нераспоређени добитак ранијих година 23.484

Нераспоређени добитак текуће године 18.382

 УКУПНО 71.232

Дугорочна резервисања за накнаде и друге бенефиције запослених по основу отпремнина износе 4.255,00 хиљада динара.

Обавезе по основу дугорочног кредита  **162**

Обавезе по основу дугорочних кредита – укупно 162

**Краткорочне обавезе:**

Обавезе по ануитетима 323

Обавезе према добављачима 15.067

Обавеза за примљене авансе 4

Обавезе за нето зараде, порезе и доприносе 2.910

Обавезе по основу камата 5

Обавезе према Оснивачу за учешће у добитку 7.247

Обавезе према запосленима 51

Обавезе према физичким лицима за накнаде по уговорима 103

Обавезе по основу пореза на додату вредност 834

Краткорочна резервисања за судске спорове 945

Обавезе за остале порезе, доприносе 177

Остале обавезе из пословања 244

Пасивна временска разграничења 30

Краткорочне обавезе – укупно  **27.940**

Укупна пасива износи 103.589 хиљада динара (109% планираног износа).

**3. ИЗВЕШТАЈ О ТОКОВИМА ГОТОВИНЕ**

Извештај о токовима готовине пружа информације о променама токова готовине из пословних активности, инвестиционих активности и активности финансирања.

Прилив готовине из пословних активности износи 148.357 хиљада динара и остварен је у односу на планирани прилив са 94%. Код одлива готовине из пословних активности исплаћено је 122.789 хиљада динара и остварен је са 85%.

Код одлива готовине из активности инвестирања исплаћено је 21.793 хиљаде динара и остварење је са 165%.

**4. ТРОШКОВИ ЗАПОСЛЕНИХ**

Тршкови бруто зарада за запослене исказани су у износу 31.622.817,77 динара и остварени су у оквиру планираног износа са 94%.

Предузеће у складу са Уредбом о начину и контроли обрачуна и исплате зарада у јавним предузећима, месечно доставља на оверу оснивачу обрачун средстава за исплату зарада запослених на обрасцу (ЗИП-1). У складу са чл. 3 Уредбе предузеће не може извршити исплату зарада пре овере обрасца (ЗИП-1).

Структура трошкова зарада и накнада зарада (бруто), без доприноса на зараде и накнаде зарада на терет послодавца:

Назив Износ (у динарима)

Редован рад 18.169.676,01

Државни празник 1.077.483,20

Годишњи одмор 3.451.548,56

Плаћено одсуство 91.882,24

Боловање 765.144,09

Регрес за годишњи одмор 2.688.485,94

Верски празник 112.380,08

Топли оброк 2.494.750,00

Минули рад 1.872.765,87

Прековремени рад 431.639,53

 Повреда на раду 15.854,16

Стимулација 352.254,06

Дестимулација (3.352,35)

Рад на дршжавни празник 37.244,83

Рад недељом 65.061,55

Бруто зарада - укупно 31.622.817,77

Накнада физичким лицима по основу осталих уговора односи се на Уговор о допунском раду са дипл. машинским инжењером са лиценцом на пословима у делатности дистрибуције гаса.

Накнаде по основу уговора о делу износе 108.221,00 динара. На пословима су била ангажована 2 лица.

У 2018. године исплаћено је 2.291.808,78 динара на име солидарне помоћи, од тога 2.216.201,00 динара, у складу са Посебним колективним уговором за јавна предузећа у комуналној делатности и 75.607,78 динара по осталим основама у складу са планом за 2018. годину. Исплаћено је 41.800,00 динара по запосленом у нето износу.

**5. ДИНАМИКА ЗАПОСЛЕНИХ**

На дан 31.12.2018. године број запослених износио је 47 (39 запосленa на неодређено време и 8 запослених на одређено време).

Отказ уговора о раду дао је један запослени радник на неодређено време на радном месту инсталатер-радник на одржавању објеката за транспорт и дистрибуцију природног гаса.

Једном раднику запосленом на неодређено време је престао радни однос због неостваривања резултата рада.

Један запослени радник на неодређено време остварио је право на инвалидску пензију.

Једно лице је примљено на одређено време, најкасније до повратка запослене са порођајног одсуства.

Број ангажованих на основу уговора о привремено повременим пословима износио је 4.

**6. КРЕТАЊЕ ЦЕНА ПРОИЗВОДА И УСЛУГА**

У току периода није било промена цена.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Приходи по основу субвенција износе 3.980.000,00 динара. Приходи по основу дотација Националне службе за запошљавање Кикинда за спровођење јавног рада износе 122.946,00 динара.

**8. СРЕДСТВА ЗА ПОСЕБНЕ НАМЕНЕ**

8.1. Износ реализованих средства за репрезентацију од 254.486,19 динара представља 80% планираних средстава за извештајни период.

**9. ИЗВЕШТАЈ О ИНВЕСТИЦИЈАМА**

Инвестиције од капиталног значаја нису планиране Програмом пословања ЈКП „7. Октобар“ за 2018. годину. У извештајном периоду реализоване су набавке:

* Фекална пумпа „ДРЕНО“
* Травокосачица ЛЦ
* Ремс Цорба машина за одгушивање
* Машина за електрофузионо заваривање
* Периферна комуникациона јединица-2 комада
* Вибро набијач
* Моторна косачица СТХИЛ
* Надзорни систем –периферна комуникациона јединица
* Аутофекалац Ресор
* Мобилна санитарна кабина 2 комада
* Контејнери метални од 5м3 затворени
* Апарат за прање (пуромат)
* Штамач
* Самоходни усисивач за лишће
* Уређај за дозирање хлора
* Електромагнетни мерач протока
* Чистач снега

Укупна вредност реализованих набавки износи 11.834.472,53 динара без пдв-а. У децембру је извршено и авансно плаћање од 9.840.000,00 динара за набавку комбиноване грађевинске машине.

**III ЗАКЉУЧНА РАЗМАТРАЊА И НАПОМЕНЕ**

Један од највећих проблема у пословању ЈКП “7.Октобар“ представља велики износ ненаплаћених потраживања. На крају првог полугодишта укупна потраживања ЈКП “7. Октобар“ износила су 36.108.887,64 динара, од чега су потраживања од правних лица 11.936915,96 динара. Потраживања за гас износе 12.668.886,15 динара.

На дан 31.12.2018 године (са задужењем за децембар) ЈКП “7. Октобар“ потражује од становништва 24.171.971,86 динара, а од тога за воду, отпадне воде и смеће 14.252.780,98 динара.

Датум: 29.01.2019. године

 Потпис и печат